
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – кмет на Община Златоград

Относно: Поемане на краткосрочен дълг от фонд ФЛАГ за осигуряване на средства за рефинансиране на извършени допустими разходи  по проект „е - Social Health Care”, с акроним „е-SOHECA”, финансиран по Програма за трансгранично сътрудничество „INTERREG V-A Гърция – България” 2014-2020 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
През 2022 година проект „e-Social Health Care”, с акроним e-SOHECA, финансиран по Програма за трансгранично сътрудничество „ИНТЕРРЕГ V-A Гърция – България”  2014 - 2020, получи допълнително финансиране от Управляващия орган на програмата за изпълнение на допълнително договорени дейности. 

С изменение № 8 от 30.05.2022 г., на договора за субсидия № B2.9a.04 от 24.10.2017 г., за Община Златоград, като партньор по проекта, е одобрено допълнително финансиране на стойност 473 677,17 лв. за дейности, свързани с превенцията и лечението на COVID-19, чрез повишаване на здравните услуги, предоставяни на населението. В рамките на допълнително одобрения бюджет са извършени ремонтни дейности (ремонт на покрив и медицински помещения) на здравна служба с.Долен, закупени са PACS сървър и диагностична работна станция за мамограф, за нуждите на МБАЛ "Проф.д-р Асен Шопов" гр.Златоград, доставени и  внедрени са специализирани софтуерни продукти в системи/устройства, доставено е медицинско оборудване - автоматичен дефибрилатор, инхалатори, електрокардиограф и сухи стерилизатори и др.


Към настоящия момент от допълнителното финансиране за проекта е получен аванс в размер на 56 841,26 лв. С получените средства от авансовото плащане са разплатени част от допустими за финансиране дейности по проекта.
Крайният срок на проекта бе 20.11.2023г. 
С оглед на крайния срок, Община Златоград разплати, със собствени бюджетни средства, всички извършените допустими разходи по проекта. 
За възстановяване на средствата в общинския бюджет до 31.12.2023 г., се налага поемане на краткосрочен дълг, в размер на 131 443 лв. 
Предстои подаване на окончателно искане за възстановяване на средствата от Управляващия орган на програмата. С получените средства от Управляващия орган ще погасим поетия дълг.
За осигуряване на необходимото финансиране за проекта, Община Златоград ще кандидатства пред Фонд ФЛАГ.
Във връзка с гореизложеното и при положително становище на Общински съвет Златоград,  предлагам следния проект на 

РЕШЕНИЕ:

На основание на чл. 21, ал. 1, т. 10 от Закона за местното самоуправление и местната администрация, чл. 3, т. 2, чл. 5,  ал.1, т.5 , чл. 13, чл. 16 и чл. 17 от Закона за общинския дълг и чл. 5, т. 9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие:
1. Община Златоград да сключи договор за кредит с „Фонд ФЛАГ” ЕАД, по силата на който да поеме краткосрочен общински дълг с цел реализацията на проект: „е-Social Health Care”, с акроним „е-SOHECA”,  финансиран от Програма за трансгранично сътрудничество „INTERREG V-A Гърция – България” 2014-2020 г., Приоритетна ос  4 „Трансграничен район с висока степен на социално приобщаване”, Инвестиционен приоритет 9а „Инвестиране в здравната и социалната инфраструктура, които допринасят за националното, регионалното и местното развитие, понижаване на неравнопоставеността по отношение на здравния статус, насърчаване на социалното приобщаване чрез подобряване на достъпа до обществени, културни и развлекателни услуги и преминаването от служби на институционално равнище към служби на местно равнище”, при следните основни параметри:

· Максимален размер на дълга – 131 443 (сто тридесет и една хиляди четиристотин четиридесет и три )

· Валута на дълга – лева

· Вид на дълга – краткосрочен дълг, поет с договор за общински заем

· Условия за погасяване: 
· Срок на погасяване – до 12 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване

· Източници за погасяване на главницата – чрез плащанията от  Управляващия орган съгласно Договор за безвъзмездна финансова помощ № B2.9a.04 от 24.10.2017 г. и/или от собствени бюджетни средства.
· Максимален лихвен процент – шестмесечен EURIBOR плюс максимална надбавка от 4.083 %

· Други такси, наказателни лихви, неустойки и разноски – съгласно ценовата политика на Фонд ФЛАГ и Управляващата банка

· Начин на обезпечение на кредита:

· Учредяване на залог върху вземанията на Община Златоград по Договор за безвъзмездна помощ № B2.9a.04 от 24.10.2017 г., сключен с Управляващия орган на съответната Оперативна програма, постъпващи по банкова сметка, вземанията за наличностите по която, настоящи и бъдещи, също са обект на особен залог; 

· Учредяване на залог върху постъпленията по сметката на Община Златоград, по която постъпват средствата по проект „е-Social Health Care”, с акроним „e-SOHECA”, по Договор за безвъзмездна помощ №  B2.9a.04 от 24.10.2017 г.;

· Учредяване на залог върху настоящи и бъдещи парични вземания, представляващи настоящи и бъдещи приходи на община Златоград, по чл. 45, ал. 1, т. 1, букви от „а“ до „ж“ от Закон за публичните финанси, както и трансфери за местни дейности, включително обща изравнителна субсидия, съгласно чл. 52, ал. 1, т. 1, буква „б“ от Закона за публичните финанси, включително и тези, постъпващи по банкова сметка, вземанията за наличностите по която, настоящи и бъдещи, също са обект на особен залог;

2. Възлага и делегира права на Кмета на Община Златоград да подготви искането за кредит, да го подаде в офиса на „Фонд ФЛАГ“ ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1. 

С уважение,
МИРОСЛАВ ЯНЧЕВ

Кмет на Община Златоград
Изготвил:

Аделина Юрукова 
Главен експерт „Бюджет и местни приходи”

Съгласувал:

Надя Мангарудова 
Директор на дирекция „ФСД, Б, ЧР и МДТ”[image: image2.png]s

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

